
























































































TEKNISK STUDIEHÆFTE 

Det er tanken med dette hæfte at give UFO-interesserede et grund¬ 
lag for videre studier i og forskning af UFO-sagen. I hæftet vil 
blive behandlet større samlede emner i direkte eller indirekte til¬ 
knytning til UFO-arbejdet. De behandlede emner fremsættes på 
forfatternes ansvar og behøver ikke at være identisk med SUFOIs 
meninger. 

Udgiver: SUFOI (Scandinavian UFO-investigation) 

Redaktion og ekspedition: Frank Pedersen (ansvarlig) 

L. A. Ringsvej 68, Højbjerg. Telefon Aarhus 71149. Giro 18775. 

Abonnement kan tegnes for 3, 6 el. 12. mdr. Pris pr. år 12,00 kr. 

— EFTERTRYK IKKE TILLADT — 


Uddrag af dr. Wilhelm Martins bog: 

UFO’s atomkræfter og vor fremtid 

Beboelsesmuligheder på vore planeter. 

For den største planet i vort solsystem, Jupiter, angives f. eks., at 
den er luftformig, fordi den efter gravitationsiagttagelserne har en 
tykkelse på 1,34 overfor en middeltykkelse på 5,52 for Jorden. Hvor 
forkert den forestilling om en luftformig planet er, ser man af den 
samtidige opgivelse af, at Jupiters omdrejningshastighed er iagttaget 
til 10 timer, og at dens overfladetemperatur er beregnet til mellem 
-i— 100 og -r- 130 grader. Ved en så stor rotation måtte en sådan 
planet være flad som en linse, såfremt den var luftformig. Ved -r- 
130 grader måtte næsten alle stoffer være faste. Man ser altså, hvor 
virkelighedsfjern den videnskabelige mening er, sålænge ingen tager 
til genmæle. For Jupiters vedkommende kommer hertil, at man i ca. 
100 år har iagttaget en rød, lysende plet, hvis udstrækning er større 
end Jorden. Dette tyder på en stærk vulkansk virksomhed, som er 
større end på vor Jord. Heraf kan man altså langt snarere slutte, at 
Jupiter har en ret varm overflade. 

Jupiters atmosfære angives at bestå af metan og ammoniak, og 
dette stemmer også overens med vulkansk virksomhed. En iagttagelse 
af metan og ammoniak må stamme fra de øverste luftlag, fordi disse 

øverste lag først og fremmest er tilgængelige for os. Disse iagttagel¬ 
ser overføres ganske ensidigt på hele planetens atmosfære. De øver¬ 
ste luftlags sammensætning kan ikke betvivles, men må netop fore¬ 
findes, hvor der er stærk vulkansk virksomhed. Også fra jordiske 
vulkanudbrud kendes saltsyre, ammoniak, kulsyre o.s.v. Trænger 
disse luftarter op i den højere atmosfære, hvad der f. eks. er sær¬ 
deles velkendt fra Krakatau’s udbrud, og hersker der en livlig vul¬ 
kanvirksomhed, så vil man altid finde disse stoffer i de højeste at¬ 
mosfæriske lag. En venusboer kunne heraf slutte, at vor jordklode 
var ubeboet, fordi vor atmosfære ville bestå af luftarter sammensat 
af metan, ammoniak, saltsyre o.s.v. At udlægge en sådan iagttagelse 
som en generalisering af hele atmosfæren er altså meget ensidigt og 
sandsynligvis forkert. 

Overfladetemperaturen på Jupiter angives til 130 grader, og 
dette må antagelig være en fejlslutning, idet de tidligere iagttagel¬ 
ser af Mars’s overflade viste, at planetens overfladetemperatur var 
målt til -i- 30 grader C højst ~ 20 grader C. Da Mars sidste gang 
var Jorden nærmest, foretoges med nøjagtigere måleapparater en ny 
måling, der viste, at overfladetemperaturen i mange zoner kom op 
på omkring + 40 grader C. Erklæringen om muligheden for høj¬ 
ere temperaturer i hvert fald omkring planetens æquatorzone, er en 
indtil nu lidet påagtet kendsgerning. Der er optaget fotografier af 
Mars med henholdsvis rød- og blåfilter, og forskellen i optagel¬ 
serne beviser, at Mars’s atmosfære i forhold til Jordens er meget 
stærkere. 

Det er en kendsgerning, at mange opfindelser kommer pr. intu¬ 
ition (indre tilskyndelse). Denne intuition eller indre tilskyndelse 
gælder også for f. eks. digtere, kunstnere og filosoffer. En sådan 
filosof (eller mystiker) har meddelt om forholdet i kosmos, at luft¬ 
laget omkring en planet har temperaturstigende virkning i særdeles¬ 
hed for de fjernere planeter, idet luftlaget virker som en samlelinse 
og derved bedre udnytter totalrefleksionen. En stærk atmosfære vir¬ 
ker altså som en slags varmefælde og kaster kun lidt stråling tilbage 
i verdensrummet. Disse intuitionsmeddelelser er kun lidet agtet, 
fordi de ikke er konstateret ad de sædvanlige veje — nemlig direkte 
observationer. 

Den indiske Yoga beror på indre koncentrationsøvelser. Til disse 
øvelser kræves imidlertid ubetinget uselviskhed og en meget ren 
livsførelse. Når disse betingelser kan gennemføres, kommer den 
„indre tilskyndelse^. Af disse intuitionsberetninger fremgår, at 
samtlige planeter i vort solsystem er beboet grundet på en stærk 
atmosfære, som er stærkere, jo længere planeten er fjernet fra solen 

For Neptun opgives således, at dens luftlag er 20 gange større 
end planetens diameter, mens vor atmosfære er ca. 1/100 af jord¬ 
kuglens diameter. På grund af samlelinsevirkningen i disse fjerne 
planeters atmosfære, skulle disse planeters æquatorialzoner have tem¬ 
peraturforhold som i vore tempererede zoner og have et rigt men¬ 
neskeliv. Et bevis for disse stærkere atmosfærer omkring planeterne 
er som nævnt Mars. En nøjere iagttagelse af de fjernere planeter 
kræver bedre astronomiske metoder. I modsætning hertil er plane¬ 
ten Merkur, hvis atmosfære må forventes at være ret tynd. I virke¬ 
ligheden viser de hidtil foretagne observationer også, at planeten 
næsten ikke har noget luftlag. Hvis man nu straks heraf slutter, at 
Merkur er en udtørret planet, der ikke har menneskeliv, så er dette 
igen en for hurtig slutning. Det er dog mest sandsynligt, at beboerne 
kun træffes i polarområderne. Merkurs formentlige langsomme ro¬ 
tation ville også sørge for en længere afkøling om natten, og således 
ville beboelsesmulighederne stige. 

Til denne redegørelse kommer endnu en kendsgerning, som er li¬ 
det påagtet, når talen er om en materialistisk beskrivelse af kosmos, 
nemlig at planeternes orden i forhold til deres afstand fra solen føl¬ 
ger en forholdsvis simpel matematisk formel. Indsætter man Mer¬ 
kurs afstand fra solen som en konstant, vil de andre planeter glide 
ind i et slags kvadrat på den øgede afstand fra solen. Planeterne føl¬ 
ger afstanden med ca. 99 % sikkerhed et bevis for, at planeterne 
ikke er nogen tilfældigt udslynget masse fra solen. I så tilfælde 
måtte ordenen være vilkårlig. Det mærkværdigste er imidlertid, at 
der mangler en planet i denne matematiske række nemlig mellem 
Mars og Jupiter. I planetens sted findes tilnærmelsesvis 30.000 
brudstykker og 4 mindre himmellegemer. Observation af massen 
viser tydeligt brudstykker og ikke runde legemer. For længst har 
man antaget, at disse brudstykker hidrørte fra en tidligere stor, men 
nu sprængt planet. 

En gennem krigerisk handling sprængt planet i vort solsystem. 

Den for nogle årtier siden afdøde skuespiller og forfatter Leo¬ 
pold Engel skildrer på grund af indre intuition i en nu udsolgt bog 
,,Mallona“ historien om ødelæggelse af en planet omkring 4000— 
5000 år f. Kr. som følge af svære krige mellem tilsidst 2 krigsfø¬ 
rende partier. Det ene parti havde sluttelig ved hjælp af en kanal 
ført havvandet ind i den største vulkan på planeten. Det var me¬ 
ningen ved hjælp af vulkanudbruddet at ødelægge det omliggende 
fjendeland. I dette tilfælde blev virkningen imidlertid katastrofal. 
Vulkanen, som stod i forbindelse med planetens glødende indre, ud¬ 

viklede så store mængder af vanddamp og andre luftarter under 
tryk, at det kom til ødelæggelse af selve planeten, hvorved hoved¬ 
massen af planeten blev indfanget af solen og de omliggende pla¬ 
neter. 4 planetoider -j- mange småstykker befinder sig i dag i den 
ødelagte planets bane. Et uanet antal af de aller mindste stykker ser 
vi hvert år omkring den 28. august som stjerneskud. 

En sådan skildring efter indre tilskyndelse eller intuition vinder i 
sandsynlighed, når man konstaterer de kantede former på aste¬ 
roiderne, men også, når man ser på forholdene på Jorden, som de 
er i dag ved den bestående fare for at ødelægge vor planet gennem 
atomsprængningerne, idet denne mulighed foreligger. 

(fortsættes). 


★ 

★ ★ 


UFO - vor tids største gåde 

Max Frankel, aktiv flyver (UFO-Nachrichten nr. 21/1958) 

General Mac Arthur sagde den 7. oktober 1955 til borgmester 
Achille Lauro, Neapel, da denne modtoges af generalen på hotel 
„Waldorf-Astoria“, New York, bl. a.: 

,,.... En ny verdenskrig ville være selvmord. — I betragtning 
af de fremskridt, som videnskaben har gjort, skulle alle verdens na¬ 
tioner enes om at sikre menneskehedens fortsatte eksistens og danne 
en fælles front mod angreb fra beboere på andre planeter . . . . 
Fremtidens politik bliver kosmisk eller i hvert fald interplanetarisk“. 

I de sidste 10 år har telefonen ca. 50.000 gange ringet i avisre¬ 
daktionerne, radiohusene, på meteorologiske institutter, på observa¬ 
torier, på militære og civile tjenestesteder over hele verden, og hvert 
opkald bragte stadig den samme melding: ,,Jeg har set et UFO“. 
Hundredtusinder var vidner til disse iagttagelser, og mange af disse 
bekræftede det skriftligt, under ed, under krydsforhør af efterret¬ 
ningstjenesten, ja, endog efter at de havde været udsat for offentlig 
latterliggørelse eller havde været under mere eller mindre officiel 
trusel om faren ved evt. tab af stilling, eksistens eller hjem. 

Hundredtusinder narre , som i en stillestående stjerne mente at 
have set et objekt, der fløj med flere gange lydens hastighed og som 
skulle være mange meter i diameter? 

Hundredtusinder narre, der havde set en ballon og troet, at den 
var raset over himmelbuen på 30 sek., pludselig gjort holdt, derpå 
vekslet i farver fra det dybeste røde til det lyseste hvide, udstødt 
flammer, pludselig rejst sig på højkant for derpå i vanvittig fart at 
være forsvundet i rummet? 

Tusinder af militærpiloter, der for en stor dels vedkommende 
havde fløjet gennem årtier og længere, havde gennemlevet den 2. 
verdenskrig og koreakrigen, altså umulige fuskere og fantaster, 
fordi de pludselig begynder at udkæmpe kvarterlange luftkampe 
med kuglelyn, skyder på disse, over radioen fortæller om kæmpe¬ 
store skiver med vinduer, og at det ikke lykkes for dem at følge 
,,kuglelynene“ i deres overlegne kurvemanøvreteknik? 

Gamle jagerflyvere , der jager efter reflekterende billygters skin 
mod en skydækket himmel og ser dette skin eksplodere i et vanvit¬ 
tigt lysglimt? 

Højtstående officerer, som ikke kan se forskel på Venus og en 
300 meter stor skive? 

Bomberkommandanter , som er grånede i luftkampe, sender over 
radioen SOS-signaler, hvorefter maskinen med sin besætning spor¬ 
løst forsvinder, fordi et lysfænomen, som skal være opstået ved 
ioniseret luft, raser mod maskinen med en fart på 6000 knop (ca. 
11.000 km/t.). 

Luftkaptajner med mange millioner flyvekilometer bag sig, sæt¬ 
ter et trafikfly’s og dets passageres sikkerhed på spil, fordi de brat 
kaster maskinen til side for at „vige bort fra en plet for øjnene“? 

Skibsførere, som anser refleksfænomener lige over havoverfladen 
for at være et drejende hjul? 

Astronomer, som anser ,,spindelvæv“ for at være kæmpestore, ci¬ 
garformede rumskibe? 

Departementchefer, som betegner et meteor, der fløj ved siden af 
deres fly i flere minutter, som en gigantisk, glødende cylinder med 
vinduer med lys? 

Radarspecialister, som udlægger ,,et eller andet“ på skærmen for 
300 UFO’s og alarmerer en hel flåde, som måler ,,skyernes“ nøjag¬ 
tige hastighed til 72.000 km/t, som ikke kan skelne en uorden i an¬ 
lægget fra en genstand, der er flere gange større end en B-29 bom¬ 
bemaskine trods årelang erfaring og specialuddannelse, som tror, 
at ,,uordenen“ har holdt sig i 5 timer over en verdenslufthavn og 
fløjet alle ankomne og afgående fly i møde, forfulgt disse og kred¬ 
set omkring dem? 

Luftvåbenkommando stillinger, som ugelangt har sat deres lands 
hele radar-varslingsnet i højeste alarmberedskab på grund af et ,,par 
børneluftballoner“ ? 

Politi, borgmestre, lærere, journalister og soldater beskriver over¬ 
ensstemmende: Lydløst flyvende skiver mellem 10 — 30 meter i 
diameter og gennemsnitlig 5 meter i højden, men dette er et foster 
i deres fantasi? 

Fotografer, der på sydpolen laver de samme forfalskninger som 
deres kolleger i Texas, Yokohama, Nordafrika, Danmark, Scotland, 
Mexico og Berlin ved at fotografere modeller, der millimeter for 
millimeter stemmer overens med de andres modeller? 

Dumhed , hysteri, løgn, uduelighed og vanvid synes at have an¬ 
grebet en stor del af menneskeheden, særligt sådanne, der skal over¬ 
våge sikkerheden i verden, og om hvem vi tror, at de på grund af 
deres dygtighed, deres uddannelse og deres stilling i særlig grad 
skulle have begge fødder på jorden, øjnene åbne og være ved deres 
fulde fem? 

Trafikpiloter sover halvvejs ved styrepinden og ser spøgelser. 

fagerpiloter drikker sig sanseløse i alkohol. 

Radar observatører er tossede og en hel række højt betalte men¬ 
nesker hører hjemme på en galeanstalt. 

Et i sandhed opløftende resultat af vor civilisation, et spejlbil¬ 
lede af vort århundrede, som end ikke en Picasso kunne have malet 
i mere sindssvage farver. Det må dog være således, fordi „Alt er 
vås, fantasteri, dårlige vittigheder, sensationslyst, religiøst vanvid, 
ganske enkelt ikke sandhed” erklærer Pentagon og efterretningstje¬ 
nesten i de knappe officielle kundgørelser, som offentligheden nu 
og da tvang dem til at fremkomme med. De fleste store verdens¬ 
blade skrev i en ironisk tone, når de mente at turde tillade sig at 
berette herom, at nu havde atter et par tusinde åndssvage individer 
drejet halsen af led for at observere noget, som de i deres syge hjer¬ 
ner mente at have set svævende over deres by i lang tid. 

Hvor er vi landet? Vore vogtere af den offentlige orden råber om 
sindssygeanstalter, militære kommandoposter ligger under for hal¬ 
lucinationer, sikkerheden for at pludseligt angreb er en farce, fordi 
de, som er ansvarlige for denne sikkerhed, sover, drømmer og jager 
fantomer. Milliarder i hele verden er smidt ud af vinduet til ud¬ 
dannelse af piloter og radarobservatører, blot fordi disse herrer ikke 
behersker den simpleste ABC i deres erhverv. 

GUD SKE LOV! Tingene ligger lidt anderledes. Vi kan roligt 
overlade trafikflyene til vore piloter. Vi kan håbe, at radarnettet 
rettidigt opdager et angreb, og at vore jagere vil være i stand til at 
opfange et sådant angreb fra en jordisk fjende. De samme steder, 
som i går opfattede UFO’s som et foster af massepsykose, finder vi 
under indtryk af begivenhederne også andre troværdige toner: Den 
26. januar 1953 erklærede USA-forsvarsministeriet i en skrivelse: 

,,.... Flyvevåbenet og dets undersøgelsesbureau „Projekt Blue- 
book“ er bekendt med major Keyhoe’s konklusion om, at de „fly¬ 
vende tallerkener” er fra en anden planet. Flyvevåbenet har aldrig 
benægtet, at denne mulighed foreligger. Nogle af vort personel tror, 
at der måske er nogle mærkelige fænomener, som er os fuldstændig 
ukendte, men hvis de tilsyneladende styrede manøvrer, som mange 
kompetente iagttagere beretter om, er rigtige, så er den interplane- 
tariske forklaring den eneste, der er tilbage“. (Fra Keyhoe’s bog: 
Flyvende tallerkener fra verdensrummet. Smudsomslagets bagside). 

Der har næppe i de sidste årtier været en begivenhed, som i den 
grad har udløst latter og opmærksomhed, frygt og håb, fjentlighed 
og tiltro, end UFO’ernes tilsynekomst. Fra de højeste regeringsde¬ 
partementer høres snart „Ja“ snart „Nej“, hvilket er et eklatant be¬ 
vis og eksempel på en regerings rådvildhed, så meget mere som 
både Pentagon og det amerikanske luftvåben, ATIC, (Air Technical 
Intellegence Center) forsøger at slå observationerne af UFO’s hen 
som det glade vanvid eller blot siger så meget herom, at man kan 
undgå den så frygtede panik blandt civilbefolkningen. (Åbenbart 
den væsentligste grund til hele dette hemmelighedskræmmeri, som 
Keyhoe så træffende beskriver i sin tredie bog Flying Saucers Con- 
spiracy“). 


Den 7. september 1949 sagde en officiel erklæring fra USA-for¬ 
svarsministeriet, at alle beretninger om observationer af de såkaldte 
„flyvende tallerkener” havde vist sig at være fuldstændig uden hold 
i virkeligheden, og at man ikke mere lægger vægt på sådanne ind¬ 
beretninger”. 

Den 14. maj 1952 bekendtgjorde Pentagon, at beretninger fra 
Lubbock (Texas), der indtil nu havde været omtalt som det glade 
vanvid (3 professorer fra den tekniske højskole, Oberg, Brucker og 
Robinson havde den 25. august 1951 set 2 formationer hver på 30 
UFO’s. Professor Brucker så senere 13 sådanne formationer), „var 
en sikker og uangribelig UFO-observation, hvilket var blevet fast¬ 
slået efter en nøjere undersøgelse”. 

Samtidig frigav luftfartsministeriet til offentliggørelse yderligere 
syv observationer og den 16.maj 1952 opfordrede Pentagon „folk i 
alle lande i hele verden til at medarbejde”. 

Den 27. juli 1952 erklærede US-Air Force’s overkommando, at 
jetjagere flere gange havde været indsat til forfølgelse af UFO’s 
over Washington. På radarskærmen havde man kunnet følge, hvor¬ 
ledes jetjagere havde kunnet nærme sig UFO’erne indtil en afstand 
af 12 miles. 

E. Siej. 


★ ★ 

★ 

En analyse af dr. Leon Davidson, New York, 
over den officielle UFO-forskning 

I over 12 år har det amerikanske luftvåben nu haft en undersø¬ 
gelseskommission for „uidentificerede flyvende objekter”. I disse 12 
år har der stadig været udgivet pressemeddelelser og specialberetnin¬ 
ger, der dog alle har bortforklaret, at UFO’s var af interplanetarisk 
herkomst. 

Mens der i de første år var tusinder af observationer, er det re¬ 
gistrerede antal stadig gået ned. Denne kendsgerning tyder på, at 
luftvåbnet har interesse i en gang for alle at få al tale om UFO’s 
til at forstumme. 

Ifølge beretninger fra private forskningsgrupper i USA er tallet 
på observationer færre end i 1952, men dog væsentlig højere end 
angivet. 

I den sidste beretning fra ATIC har man kun modtaget 143 ind¬ 
beretninger og heraf kun anerkendt 3. Det er imidlertid mærkeligt, 
at man i den samme beretning skriver: 

„Da luftvåbnet har det fulde ansvar for forsvaret af luftrummet 
over USA, er man stadig interesseret i at modtage beretninger om 
usædvanlige observationer herunder også sådanne, som man kan ka¬ 
rakterisere som „uidentificerede flyvende objekter”. Kvalificerede 
videnskabsmænd vil også fremtidigt analysere indgående beretnin- 
ger”. 

I beretningen, som fremkom i 1955, omfattes året 1952. Ft ud- 

drag af denne beretning, som i original kun stilles til rådighed for 
statens forskningscentraler og biblioteker, findes i et lille hefte ud¬ 
givet af. dr. Leon Davidson, New York. 

Selvfølgelig kan man i nogle tilfælde ikke billige formen for un¬ 
dersøgelserne og særligt ikke slutresultaterne af disse undersøgelser, 
men materialet er dog interessant. 

Indberetningerne er omhyggeligt registrerede og alle ordnede på 
en sådan måde, at kortene kan anvendes efter hulkortsystemet. Ud¬ 
nyttet er 4834 indberetninger, som alle er analyseret. Heraf lå ho¬ 
vedparten nemlig 3201 i tiden før 1953 — altså for året 1952 — 
det ,,gyldne år” i UFO-forskningen. 425 beretninger var fra året 
1953 og 429 fra 1954. Ved undersøgelsen, der var anlagt efter 
hårde linier, kom der f. eks. for 1953-54 kun 9 % i rubrikken „ube- 
kendt“. I beretningen for 1955 kom kun 3 % i denne rubrik. Alle 
andre meldinger rubriceredes under balloner, fly, astronomiske iagt¬ 
tagelser o.s.v. En betragtelig del kom ind i „gummi-rubrikken”, der 
består af ,,ikke tilstrækkelig informationer”. Her må anføres, at man 
sikkert med en smule god vilje kunne have fået en analyse fra disse 
indberetninger. Der var i offentliggørelsen for få oplysninger, så 
man kunne ikke efterprøve dem. 

Det er for en amerikansk UFO-gruppe i et enkelt tilfælde lyk¬ 
kedes at efterprøve en af ATIC’s rapporter kaldet ,,Fitzegerald Re¬ 
port”. Det viste sig, at regeringsrepræsentanten havde arbejdet me¬ 
get overfladisk, senere gjort sig skyldig i fejltagelser og forfalsket 
vidnets udsagn. UFO-gruppen kom til det resultat, at det drejede 
sig om en ægte UFO-observation. ATIC kom til dette resultat: Gen¬ 
spejling af et diesellokomotivs lyskaster. Det er ret væsentlig at gøre 
opmærksom på dette tilfælde, fordi det beviser, at ATIC’s analyser 
ikke er hævet over enhver tvivl. 

Af 2554 observationer var kun 322 bekræftet af flere vidner. 
Resten var kun observeret af én person. 

I tidsrummet juli-september 1951 var procentsatsen langt over de 
tidligere opgivne 9 % for anerkendte „uidentificerede flyvende ob- 
jekter“. I dette tidsrum er denne procentsats 45. 

Ved denne hårdt anlagte linie er andre resultater ikke forbavsende. 

I opstillingen er observationstiden fastlagt. Korttids-observationer 
bliver yderst sjældent anerkendt som ægte UFO-iagttagelser. Af 
denne mening er ikke blot statens undersøgelseskommission, men 
også mange private grupper stiller sig af indlysende grunde skep¬ 
tisk overfor disse „sekundobservationer”. Ved en observationstid på 
fra 1 til 5 minutter ( 1 6,7 % af samtlige observationer) bliver så¬ 
ledes 30 % anerkendt. I omtrent samme højde ligger observationer 

fra 6 til 30 minutter, der udgør omtrent 17,1 % af samtlige indbe¬ 
retninger. Også ved længere observationstider stiger tallet for aner¬ 
kendte objekter naturligt, da det her drejer sig om en observation 
af astronomisk karakter. 

Også m. h. t. den ydre form af objektet findes en forskel mellem 
tallet på ,,jordiske“ observationer og anerkendelse af „uidentifice¬ 
rede flyvende objekter”. Således er kun en lille del — 8 % — aner¬ 
kendt, når objektet viser sig som et lysende objekt, mens objekter, 
der beskrives som elliptiske eller skiveformede og med metallisk 
lysende glans næsten opnår 20 % anerkendelse som „uidentifice¬ 
rede flyvende objekter”. 

En væsentlig rolle spiller hastigheden — skønnet eller beregnet. 
Den højeste procentsats opnår indberettede observationer, der taler 
om hastigheder fra 400 miles/t (640 km/t). Her er tallet omkring 
35 % af indberettede observationer. 

M. h. t. tidspunktet på dagen og solens stilling er der ingen af¬ 
vigelser i forholdet til samtlige indberetninger. Højdepunktet er at 
finde om aftenen kort efter solnedgang til kort før midnat. Henad 
morgenstunden findes en tilbagegang i observationer i forhold til 
den øvrige del af dagen. Solens stilling har ingen mærkbar indfly¬ 
delse på antallet af observationer. 

ATIC forsøger at vise sin gode vilje med at inddele indsendte 
skitser over „uidentificerede flyvende objekter” i 4 former, nemlig: 

1. Propel-formen. 

2. Fly-formen. 

3. Cigar-formen. 

4. Ellipse- eller skiveformen. 

Naturligvis går man ikke for vidt med denne gode vilje. Nogle 
sider længere fremme finder man flg.: „Vi kan ikke med sikkerhed 
sige, at „flyvende tallerkener” ikke eksisterer”, men herefter bliver 
alle grunde anført mod deres eksistens og sluttelig har man opnået 
at give læseren det indtryk, „at der ikke kan findes UFO’s”. 

Allerede nu siger offentligheden, at disse erklæringer fra ATIC 
ikke kan holde stik. 

E. Siej. 


NICAP-meddelelse 

Senator Kenneth B. Keating har på sin forespørgsel vedr. de i 
juli måned 1952 over Washington sigtede ukendte flyvende objek- 

ter modtaget svar fra US-Air Force gennem generalmajor W. P. Fisc¬ 
her, juridisk forbindelsesofficer. 

„Rapporterne fra ATIC fastslår, at pletterne på radarskærmen 
skyldtes temperaturversioner“. 

I virkeligheden var denne teori uholdbar, da der kræves mindst 
10 grader difference og 1 — 2 var til stede. De tjenestgørende ra¬ 
darfolk skulle uden videre kunne skelne mellem inversionspletter 
og solide genstande, der endog var fjernstyret ad intelligent vej. 
Skulle en radarmand ikke kunne se dette, hvorledes skulle han så 
kunne bringe et fly sikkert ned på jorden? 

Radarfolkene fastholdt deres påstand og stadig citeres Fournet, 
Ruppelt, Halden, Barnes, (chefradarmand) og andre eksperter, som 
bevis på UFO-realiteten. Disse udtalelser kom US-Air Force meget 
ubekvemt. En kendt avismand, Bulkley Griffin, fik følgende svar 
på en forespørgsel til Air Force: ,,En række ikke-icfentificerede ob¬ 
jekter sås på skærmen. Nøje visuelle undersøgelser af himlen i det 
pågældende område røbede intet usædvanligt". Griffin kendte dog 
de foreliggende fakta og blottede Air Force offentligt ved at ud¬ 
tale: „At være dårligt informeret er slemt, men at vildlede folket er 
værre". 

NICAP vendte sig mod forsøg på — fra en lille højtstående 
gruppe — at afgøre, hvad det amerikanske folk måtte vide eller ikke 
vide. Det er udemokratisk — og det er farligt. 

Muligt erindrer man tilfældet, hvor 4 UFO’s fulgte et tog — 
Monon Railways — over 40 miles. På begæring af Washington blev 
det togpersonalet forbudt at omtale denne sag. 

Endnu et bevis på, at man fra visse sider er fast besluttet på at 
forhindre autentiske beretninger i at nå ud til befolkningen. 

I Washington forlyder det rygtevis, at man har opgivet at sende 
en raket til Venus, fordi muligheden for beboelse på denne planet 
ikke kan udelukkes, og at det muligt kan være derfra, UFO’erne 
kommer. Den pludselige opdukken af en satellit fra jorden kunne 
derfor på Venus blive opfattet som en fjendtlig holdning. Der fin¬ 
des dog ingen bekræftelse på dette rygte, og det er muligt helt ube¬ 
grundet. Der gives ingen fornuftig forklaring på, hvorfor man har 
ladet planen om en Venus-raket falde. 

Den 17. februar 1959 opsendtes en ,,Vanguard"-satellit. Iflg. 
AKRON — Canton satellite Tracking Group blev satellitten fulgt 
af et ukendt flyvende objekt. Bæreraketten kunne det ikke være, 
fordi den allerede før var iagttaget. 


E. Slei. 


EFTERTRYK FORBUDT — OGSAA I UDDRAG 


Rounborg Tryk-Skive 







